jkorsvik/nowiki_second_scrape_merged huggingface dataset:
Gremjatsjinsk

Gremjatsjinsk (russisk: Гремя́чинск) er en by i Perm kraj i Russland. Den ligger rundt 110 km nordøst for Perm. Innbyggertall: 10 752 (folketelling 2010), 13 237 (folketelling 2002), 20 977 (folketelling 1989).
Den ble grunnlagt i 1941 som en bosetning ved en kullgruve. Bystatus ble innvilget i 1949.


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Andrea Tafi

Andrea Tafi (født 7. mai 1966 i Fucecchio) er en italiensk tidligere profesjonell landeveissyklist.
Han var ekspert på klassikerne, og særlig på brostein. I 1999 vant han Paris-Roubaix, og i 2002 Flandern rundt. I 1996 vant han Lombardiet rundt og vant dermed tre av de fem monumentene.  


== Eksterne lenker ==
(de) Andrea Tafi – Munzinger Sportsarchiv 
(en) Andrea Tafi – ProCyclingStats 
(en) Andrea Tafi – Cycling Archives 
(en) Andrea Tafi – CycleBase
Gilbert Duclos-Lassalle

Gilbert Duclos-Lassalle (født 25. august 1954 i Lembeye) er en fransk tidligere profesjonell landeveissyklist. Han var aktiv fra 1977 til 1995 og var spesialist på endags-klassikerne. Han blir sett på som en av de beste franske syklistene i sin generasjon, ved siden av Bernard Hinault og Laurent Fignon.
Til tross for at han var klassiker-ekspert, klarte han ikke vinne Paris-Roubaix før i 1992, 37 år gammel, etter mange andreplasser. Året etter vant han igjen, og spurtslo den italienske sprinteren Franco Ballerini. 
Han deltok i Tour de France 13 ganger, og fullførte ni av dem.
Hans sønn Hervé Duclos-Lassalle er også profesjonell syklist.


== Meritter ==
Paris-Roubaix (1992, 1993)
Paris-Nice (1980)
Bordeaux-Paris (1983)
GP Plouay (1981, 1987)
Etappeseier i Critérium International (1982)
GP Midi Libre (1991)
Etappeseier i Dauphiné Libéré (1993)


== Eksterne lenker ==
(de) Gilbert Duclos-Lassalle – Munzinger Sportsarchiv 
(en) Gilbert Duclos-Lassalle – ProCyclingStats 
(en) Gilbert Duclos-Lassalle – Cycling Archives 
(en) Gilbert Duclos-Lassalle – CycleBase
Michael Rich

Michael Rich (født 23. september 1969 i Freiburg) er en tysk tidligere profesjonell landeveissyklist. Han var mest kjent som temporytter.
Han var med på laget som tok gull i lagtempo under OL i Barcelona i 1992. Rich har tre sølvmedaljer og en bronsemedalje fra temporittet i VM i landeveissykling, og ble tysk mester fem ganger.
I tillegg vant han blant annet tre utgaver av Bayern-Rundfahrt og de to siste utgavene av Grand Prix des Nations. Han la opp i 2006.


== Referanser ==


== Eksterne lenker ==
(de) Michael Rich – Munzinger Sportsarchiv 
(en) Michael Rich – Olympedia 
(en) Michael Rich – Sports-Reference (OL-resultater – arkivert) 
(en) Michael Rich – ProCyclingStats 
(en) Michael Rich – Cycling Archives 
(en) Michael Rich – Cycling Quotient 
(en) Michael Rich – CycleBase 
(en) Michael Rich – TheSports.org
Gerry Austgarden

Gerry Austgarden (født 7. januar 1964 i Fort St. John) er en canadisk rullestolcurlingspiller. 
Han bor i Westbank i Britisk Columbia, og spiller for Vernon Curling Club. Han er gift og har en datter. 
I juli 1987 var han ute for en motorsykkelulykke som gjorde ham lam. Han begynte med handikappidrett ikke lenge etterpå, og spilte på provinslaget til Britisk Columbia i 1988 og 89. I 2003 begynte han med rullestolcurling, og fikk sølv i det canadiske mesterskapet samme år. Året etter ble det bronse, og i 2004 gull. 
I 2006 vant han gull i både det canadiske mesterskapet og i de paralympiske vinterlekene 2006. 
I tillegg til rullestolcurling spiller han racquetball og tennis, og driver med ski, vannski og golf. 


== Resultater ==


== Eksterne lenker ==
(en) Gerry Austgarden – Paralympic.org 
(en) Gerry Austgarden – World Curling Federation
Gent–Wevelgem 2008

Gent–Wevelgem 2008 foregikk 9. april 2008. Det var den 70. utgaven av Gent–Wevelgem. Óscar Freire vant massespurten foran Aurélien Clerc.


== Resultater ==


== Eksterne lenker ==
(en) Gent–Wevelgem 2008 - ProCyclingStats
Hysteri

Hysteri (gresk: hystera, «livmor») beskriver i dagligdags bruk en sinnstilstand av uhåndterlig frykt eller følelsesmessige voldsomheter. Frykten er ofte sentrert ved en kroppsdel, ofte ved et innbilt problem med den kroppsdelen (sykdom er en vanlig klage). Folk som er «hysteriske» mister ofte selvkontrollen på grunn av en overveldende frykt.
Psykiatere og leger har i teorien sluttet med bruken av uttrykket «hysteri» og erstattet det med mer eufemistiske termer som er hovedsakelig synonymer. Blant disse er «psykosomatisk», «psykogen» og «medisinsk uforklart». I 1980 endret American Psychiatric Association offisielt diagnosen «hysterisk nevrose, omstillingstype» til «omstillingsforstyrrelse». Hysteri har også betegnende overlapping med diagnosebetegnelsen «somatiseringsforstyrrelse» og med somatoforme forstyrrelser generelt.


== Kilder ==
Forskningsmagasinet Apollon (UiO): Hysteri i medisin og litteratur (publisert 10. mai. 2005) Besøkt 12. april 2015
Forskning.no: Orgasme mot hysteri (publisert 28.oktober 2012 av Universitetet i Tromsø) Besøkt 12. april 2015
Ina Forrest

Ina Forrest (tidligere Ina Busche, født 25. mai 1962 i Fort St. John i Britisk Columbia) er en canadisk rullestolcurlingspiller. Hun spiller for Vernon Curling club.
Hun begynte å curle i 2004, er gift og har tre barn. Hun fikk en ryggmargsskade da hun var 21 år gammel; hun ble kjørt på av en bil, og ble lam i begge beina.Foran VM 2007 byttet Canada ut én spiller i forhold til Paralympics 2006, slik at Forrest tok over for Karen Blachford som reserve. Neste VM, i 2008, spilte hun toer, og da byttet laget i tillegg ut skipen Chris Daw til fordel for Darryl Neighbour. 


== Resultater ==
På nasjonalt nivå har hun sølv fra det canadiske mesterskapet i 2004 og 2005.


== Referanser ==


== Eksterne lenker ==
(en) Ina Forrest – Paralympic.org 
(en) Ina Forrest – World Curling Tour 
(en) Ina Forrest – World Curling Federation 
Paralympics Canada - Ina Forrest
Profil hos Paralympics 2014 Arkivert 20. mars 2014 hos Wayback Machine.
IPC - paralympiske resultater
Esmée Denters

Esmée Denters (født 28. september 1988 i Westervoort i Nederland) er en nederlandsk sanger som ble oppdaget på YouTube i august 2006. 
Det begynte med at hun sendte inn videoer av seg selv fra et webkamera på barnerommet. Hun spilte inn en video av seg selv der hun sang TLC-låta «Waterfalls». Da hun postet videoen på YouTube, fikk hun umiddelbart gode tilbakemeldinger fra andre brukere. Hun ble invitert til The Oprah Winfrey Show i et spesialprogram om YouTube. Hun signerte platekontrakt med Tennman Records ved Justin Timberlake.
Denters fortsatte å legge ut videoer av seg selv og sa at hun aldri kom til å glemme at det var egentlig fansen hennes som hjalp henne. Denters debuterte med albumet Outta Here i 2009, som fikk blandet kritikk. 
Denters sluttførte sin avtale med Tennman Records sent i 2007, og begynte å arbeide med Justin Timberlake på sitt første album. Hun snakket om å arbeide med produsenter og skribenter som Ryan Tedder, Stargate og Timberlake. Første single fra albumet som ble gitt ut var «Outta Here» (samme navn som albumet), produsert av Polow da Don, og ble frigitt for radiospilling 13. april og gjort tilgjengelig for nedlasting fra 14. april 2009. En video til singelen hadde premiere på den nederlandske musikkanalen TMF 13. mai 2009. 
I november 2008 gav Denters og Timberlake ut en duett i USA kalt «Follow My Lead» hvor overskuddet av salget gikk til veldedighet, et barnesykehus som Timberlake støtter. 
I 2009 ble hun invitert til å delta på Enrique Iglesias' «Greatest Hits»-europaturné. 
I 2012 droppet Tennman Records henne.    
I 2015 var Denters med på BBC One's The Voice UK og valgte å bli med på Will.i.ams lag. Hun ble eliminert i "knockouts stage" delen av programmet. 
Denters driver nå som uavhengig artist, og prøver a få en karriere i musikkindustrien.  


== Diskografi ==
EP:

«These Days» (2007)Singler:

«Crazy Place» (2007)
«Follow my Lead» (2008)
«Outta Here» (2009)
«Love Dealer» (sammen med Justin Timberlake) (2010)
«Get Home» (2017)
«Make Me» (Cry) (20016)
«If I Could I Would» (2014)Album:

Outta Here (2009)
Screaming Out Loud (2011)


== Referanser ==


== Eksterne lenker ==
Offisielt nettsted 
(en) Esmée Denters – kategori av bilder, video eller lyd på Commons 
(en) Esmée Denters på Internet Movie Database 
(en) Esmée Denters på Discogs 
(en) Esmée Denters på MusicBrainz 
(en) Esmée Denters på Songkick 
(en) Esmée Denters på Genius — sangtekster 
(en) Esmée Denters på AllMusic 
Esmée Denters på Twitter 
Esmée Denters på Facebook 
Esmée Denters på Instagram 
Esmée Denters på Myspace
Gubakha

Gubakha (russisk: Губа́ха) er en by i Perm kraj i Russland. Den ligger ved elva Kosva (ei sideelv til Kama), rundt 130 km nordøst for Perm. Innbyggertall: 31 687 (folketelling 2002), 36 858 (folketelling 1989).Den ble grunnlagt på midten av 1700-tallet som en bosetning ved en forekomst av jernmalm, med navnet Gubakhinskaja kop (russisk: Губахинская копь). Bystatus ble innvilget i 1941.


== Eksterne lenker ==
(en) Gubakha – kategori av bilder, video eller lyd på Commons
Gerhard Henrich Reiner

Gerhard Henrich Reiner var en norsk prest, født i Danmark.
Han var prest i kallet Helleland, med anneksene Bjerkreim og Heskestad fra 1790 til 1823. Før han kom til Helleland, hadde han arbeidet for det Asiatiske Kompagnie og hadde bl.a. reist så langt som til Kina.
Det fortelles om Reiner at han drev katekismeopplæringa helt fritt. Han brukte ingen katekismeforklaring, selv om Erik Pontoppidans «Sandhed til gudfrygtighed» var påbudt. Han skal ha vært en uvanlig god pedagog, som ikke bare fikk ungdommen til å lære Luthers katekisme, men også til å tenke over det de hadde lært.Han viste også stor omsorg for ungdommen og tok fattige, ukonfirmerte gutter til prestegården for å lese med dem, dvs. forberede dem til konfirmasjonen.Claus Pavels forteller i sine dagbøker om sitt møte med ham:

I Provst Reiner paa Helleland fandt jeg en munter,
gjæstfri og fornuftig Mand, i hvis Selskab Eftermiddagen og
Aftenen henrandt overmaade behageligt. Han er en bemidlet
Mand, ugift og børnløs. At modtage og herligen beværte
Reisende er hans største Glæde, derover besøges og hans
Huus som et Vertshuus, og ingen honet Reisende gaaer
hans Dør forbi.Gerhard Reiner giftet seg aldri, og bodde på Helleland prestegård sammen med sine to ugifte søstre Abigael og Anne Else. Prost Reiner døde på Helleland 19. juli 1823. Han var da 73 år gammel.


== Referanser ==


== Kilder ==
Claus Pavels dagbok fra 23. mai 1812
Personalhistorisk Tidsskrift, VI, s. 128
Gustava Kielland: Erindringer fra mit Liv, s. 39
P. Hansens Archiv for Skolevæsenet i Chr.sands Stift, I, s. 57.
Aamund Salveson: Tronaboka (1922): http://www.bjerkreim.info/pdf/tronaboka.pdf
Kizel

Kizel (russisk: Ки́зел) er en by i Perm kraj i Russland. Den ligger ved elva Kizel (ei sideelv til Kama), rundt 140 km nordøst for Perm. Innbyggertall: 23 841 (folketelling 2002), 36 746 (folketelling 1989).
Bystatus ble innvilget i 1926.


== Referanser ==


== Eksterne lenker ==
Nettsted for Kizel Arkivert 22. september 2008 hos Wayback Machine. (russisk)
A5/1

A5/1 er betegnelsen på en fransk krypteringsnøkkel utviklet for NATO i 1987, som er i bruk i de fleste mobiltelefonselskaper i verden i dag. Den krypterer sms- og talestrømmen mellom brukerens telefonapparat og basestasjonen.
Krypteringsnøkkelen ble utviklet i 1987 og består av en 64-bits nøkkelalgoritme. Det er mulig å avlytte mobiltelefoner med denne krypteringen.Forvaltningen av krypteringsnøkkelen utøves av NATO og GSMA.
En nyere kryptering, A5/3 brukes i enkelte mobiltelefonnett.


== Referanser ==
Krasnokamsk

Krasnokamsk (russisk: Краснока́мск) er en by i Perm kraj i Russland. Den ligger ved elva Kama, rundt 30 km vest for Perm. Innbyggertall: 53 724 (folketelling 2002), 57 681 (folketelling 1989).


== Historie ==
Krasnokamsk oppstod i 1929 i da,,rmhemh med byggingen av Kama-cellulose-paper-kombinatet (Kamski zelljulosno-bumaschny kombinat) og fikk byrettigheter i 1938. På 1930-tallet ble det også oppdaget olje i området, og oljefeltene ble drevet av selskapet Krasnokamskneft.


== Referanser ==


== Eksterne lenker ==
Offisielt nettsted 
(en) Krasnokamsk – kategori av bilder, video eller lyd på Commons
GSM Association

GSM Association (forkortet GSMA) er en global organisasjon som forvalter interessene til GSM-mobiloperatører i hele verden. Organisasjonen har 930 nettoperatører i 222 land og territorier som medlemmer, og disse har mer enn 2,76 mrd av verdens om lag 3,5 mrd mobilbrukere som kunder. Hovedkontoret er i Dublin og London. GSMA er inndelt i regionale organisasjoner, deriblant GSME for Europa. 
GSMA utgir statistikk for mobiltelefoni på land- og selskapsnivå for alle operatører som baserer seg på GSM og IMT2000-standarder, samt noen av de avvikende CDMA-teknologiene. Sammen med analyseselskapet Ovum utgir de også samlet statistikk for samtlige mobilteknologier, gjennom ventureselskapet Wireless Intelligence. 
GSMA utgir også bransjemagasinene Mobile Business Briefing og Mobile Planet. Organisasjonen utgir dessuten statistikk for mobildekning og egne dekningskart, samt samordner statistikk, teknologisk og kommersiell dokumentasjon mellom medlemmene. Hver vår arrangerer GSMA en global mobilmesse i Barcelona i Spania, med 50-100.000 utstillere og deltakere. GSM Asia arrangerer en tilsvarende men mindre årlig messe i Asia, sist gang (2007) i Macao i Kina.
GSMA koordinerer også politisk og regulatorisk påvirkningsarbeid overfor overnasjonale organisasjoner, og støtter enkeltmedlemmer i arbeid med rammebetingelser for mobiltelefoni. I februar 2008 lanserte GSMA et initiativ for bedre beskyttelse av barn som bruker mobiltelefon, etter initiativ fra blant annet Telenor. Initiativet sikter mot å bekjempe misbruk av barn gjennom f.eks barnepornografi over mobiltelefon.


== Ledelse og organisasjon ==
GSMA har følgende struktur og toppledelse:

GSM Association
Styreleder Craig Ehrlich, Hutchinson
Adm.dir Robert G. Conway
GSM Europe
Styreleder Kaisu Karvala, Sonera Finland
GSM Asia pacific
Styreleder Anoja Obeyesekere, Dialog Telekom Ltd
GSM Arab World
Styreleder Bisher Muhana, Syriatel
GSM North America
Styreleder Jim Healy, T-Mobile USA
Adm.dir Sue Monahan
GSM Latin America
Styreleder Oliver Flögel, Telefonica Movil Chile
GSM Africa
Styreleder Vitalis Olunga, Safaricom Kenya
GSM India
Styreleder Naresh Gupta, Hutchison Essar Mobile ServicesNordmennene Arve Johansen og Stein Hansen fra Telenor satt begge i styret i GSMA fram til 2009, da selskapet fikk innvalgt sin toppsjef Jon Fredrik Baksaas til styret i GSMA. Siden 2010 er Baksaas nestleder i styret i GSMA globalt.


== Referanser ==


== Eksterne lenker ==
(en) Offisielt nettsted 
GSMA Mobile World Congress
GSMA og Ovums statistikkportal
GSMA dekningskart
GSMA-brosjyren 2008
Ahmed Kurei

Ahmed Ali Mohammed Kurei (også skrevet Qurei) (født 26. mars 1937), også kjent ved sitt kunya Abu Ala (arabisk: أبو علاء), er en palestinsk politiker som var statsminister i Den palestinske selvstyremyndigheten fra 2003 til 2006. Han gikk av som en følge av partiet Fatahs nederlag ved valget i 2006. Han fortsatte i en midlertidig stilling frem til 19. februar, da han ble etterfulgt av Ismail Haniyeh. Kurei hadde også ansvar for sikkerhetsspørsmål i sin tid som statsminister. Han hadde tidligere vært formann i Palestinas lovgivende forsamling, og innehadde flere betydningsfulle verv i Palestinas frigjøringsorganisasjon (PLO) fra 1970-tallet og utover. 
Kurei ble i 1993 hedret med storkors av Den Kongelige Norske Fortjenstorden.


== Referanser ==
Krasnovisjersk

Krasnovisjersk (russisk: Краснови́шерск) er en by i Perm kraj i Russland. Den ligger ved elva Visjera, på vestsiden av Uralfjellene, rundt 270 km nord for Perm. Innbyggertall: 18 260 (folketelling 2002), 18 652 (folketelling 1989).
Byen vokste ut av bosetningen Vizjaikha (russisk: Вижаиха). Bystatus ble innvilget i 1942.
Krasnovisjersk lufthavn ligger rundt 4 km nordøst for byens sentrum.


== Referanser ==


== Eksterne lenker ==
Offisielt nettsted 
(en) Krasnovishersk – kategori av bilder, video eller lyd på Commons
Kudymkar

Kudymkar (russisk: Куды́мкар) er en by i Perm kraj i Russland. Den ligger 150 km nordvest for Perm. Innbyggertall: 31 914 (folketelling 2002), 33 451 (folketelling 1989).
Kudymkar ble grunnlagt på 1500-tallet.


== Referanser ==


== Eksterne lenker ==
(ru) Offisielt nettsted 
(en) Kudymkar – kategori av bilder, video eller lyd på Commons
Adolf Dassler

Adolf «Adi» Dassler (født 3. november 1900 i Herzogenaurach i Tyskland, død 6. september i  1978 i Herzogenaurach) var en tysk forretningsmann og grunnlegger av selskapet Adidas, produsent av treningstøy og sportsutstyr.


== Biografi ==
Dassler hadde bakgrunn som baker, men lagde sitt første skopar i 1920 i sin mors kjøkken. Dassler var en aktiv friidrettsløper og ønsket å lage spesialsko for de ulike øvelsene. Han brukte seilduk som et sentralt materiale, men også silke fra fallskjermer og lær fra hjelmer som de fant på bygdene etter den første verdenskrig. Han ble kjent for sine lette løpesko, etter hvert også med pigger. Med støtte av sin far, Christoph, og to av hans arbeidskamerater (brødrene Zehlein), som arbeidet i en skofabrikk i et smedverksted ble Adi Dasslers første skoproduksjon satt i system.


=== 1924 - Gebrüder Dassler Schuhfabrik ===
I 1924 ble hans to år eldre bror Rudolf («Rudi») Dassler med i skoproduksjonen, og de startet selskapet Gebrüder Dassler Schuhfabrik (Brødrene Dasslers Skofabrikk). Under sommer-OL 1928 i Amsterdam hadde Brødrene Dasslers utstyrt en rekke utøvere med sine spesialsko. Dette la et fundament for selskapets internasjonale vekst, og de solgte rundt 200 000 par sko i året før den andre verdenskrig. Det hører med til historien at Jesse Owens vant sine OL-gull i Berlin, 1936 med Dasslerbrødrenes piggsko på beina.


=== 1948 - Familiefeiden ===
Samarbeidet mellom brødrene var ikke godt, og i 1948 gikk de hver til sitt. Rudi Dassler startet selskapet Ruda, som senere endret navn til Puma, og Adi Dassler startet Adidas 18. august 1949. Navnet satte han sammen av de første stavelsene av sitt eget navn, og logonavnet ble skrevet uten stor forbokstav, adidas.


=== 1978 - Horst Dassler tar over ===
I 1973 etablerte Adi Dasslers sønn, Horst Dassler, sitt selskap Arena, som produserte svømmeutstyr. Etter Adolf Dassler bortgang i 1978 tok sønnen og hans kone, Käthe, over selskapet. Adidas ble et limited selskap i 1989, men aksjene ble ikke lagt ut som offentlig aksjeselskap før 1995. Selskapet er per 2008 verdens nest største fabrikant av sportstøy.


== Referanser ==


== Eksterne lenker ==
Adidas.com
Oddvar Haugland

Oddvar Haugland (født 14. september 1942, død 14. april 2017) var en norsk administrator som har bekledd en rekke sentrale stillinger i universitets- og høyskolesektoren.
Haugland var utdannet cand. oecon. fra Universitetet i Oslo. Han var konsulent i Finansdepartementet fra 1969 til 1971. Han var så ti år førsteamanuensis og fire år rektor ved Telemark distriktshøgskole. Etter en kort periode som direktør ved Norges landbrukshøgskole, var han seks år direktør ved Telemark sentralsykehus. Han vendte så tilbake til distriktshøgskolen, denne gang som direktør.Haugland ble direktør ved Høgskolen i Agder ved etableringen i 1994. I 1998 ble han utnevnt til direktør i det nyopprettede Norgesnettrådet, og i 2003 ble han direktør for NOKUT ved etableringen av dette organet.I 2011 ble han valgt til varaordfører (Arbeiderpartiet) i Drangedal kommune, men han trakk seg av helsemessige grunner fra vervet året etter.


== Referanser ==
Reginald de Dunstanville, 1. jarl av Cornwall

Reginald de Dunstanville, 1. jarl av Cornwall (født ca. 1110 i Dunstanville i Normandie, død 1. juli 1175 i Chertsey, Surrey, England), sheriff av Devon, jarl av Cornwall, var en illegitim sønn av kong Henrik I av England og lady Sybilla Corbet. Også nevnt som Reginald FitzRoy.
Reginald hadde mottatt jarldømmet Cornwell av kong Stefan av England, men etter at han hadde alliert seg med Stefans utfordrer til tronen, kong Henriks datter keiserinne Maud (Matilda), som var hans halvsøster, ble han fratatt sine titler og landsområder. En gang rundt 1173 fikk han bevilget et charter til hans frie bugesses av Triueru, og han adresserte sine møter ved Truro til «Alle menn, både korniske og engelske», noe som antyder at det eksisterte en fortsatt differensiering mellom folkegruppene.


== Familie og barn ==
Han giftet seg med Mabel FitzRichard, datter av William FitzRichard (som holdt en rekke len i Cornwall) og hadde følgende barn:

Nicholas de Dunstanville (1136–1175).
Hawyse (eller Denise) de Dunstanville (1138–21. april 1162). Gift med Richard de Redvers, 2. jarl av Devon (Richard de Reviers).
Maud FitzRoy de Dunstanville av Cornwall (født 1143, Dunstanville, Kent, England). Gift med sir Robert de Beaumont, greve av Meulan.
Ursula de Dunstanville (født 1145). Gift med Walter de Dunstanville, lord Castlecomb.
Sarah de Dunstanville (født 1147). Gift med Ademar V, vicomte av Limoges.
Reginald de Dunstanville (født ca. 1152).
Joan FitzRoy (født ca. 1150). Gift med Ralph de Valletort, lord av Trematon.Han hadde også illegitime barn med Beatrice de Vaux (født 1149, Stoke, Devonshire, England) som var gift med William de Briwere II, lord Horsley.:

Henry FitzCount, sheriff av Cornwall, jarl av Cornwall (død 1222).
William FitzCount.


== Referanser ==


== Litteratur ==
Sheppard, Walter Lee, Jr.: (TAG 29 (Juni 1953):13-17; 31 (April 1955):118). The Children of Reginald de Dunstanville, Earl of Cornwall.
Ancestral Roots of Certain American Colonists Who Came to America Before 1700 av Frederick Lewis Weis, Lines: 50-26, 121-26, 124A-29, 143-27, 177-7, 262-27.
Naberezjnyje Tsjelny

Naberezjnyje Tsjelny (russisk: На́бережные Челны́, tatarisk: Яр Чаллы – Yar Çallı) er den nest største byen i Republikken Tatarstan i Russland. Den ligger ved elva Kama, rundt 200 km øst for Kazan. Innbyggertall: 509 870 (folketelling 2002), 500 309 (folketelling 1989).
Den skal ha blitt grunnlagt i 1172. Den fikk byrettigheter i 1930, og ble kalt Brezjnev (etter Leonid Bresjnev) fra 1982 til 1988.
Naberezjnyje Tsjelny er et betydelig industrielt senter. Lastebilmerkene Kamaz og ZMA produseres her.
Byens fotballag, FC KAMAZ Naberezjnyje Tsjelny, spiller i russisk førstedivision.


== Referanser ==


== Eksterne lenker ==
(ru) Offisielt nettsted 
(en) Naberezhnye Chelny – kategori av bilder, video eller lyd på Commons 
Nettsted om Naberezjnyje Tsjelny (engelsk)
Chelny.Info nettportal (russisk)
Bijsk

Bijsk (russisk: Бийск) er den nest største byen i Altaj kraj i Russland (etter Barnaul). Den ligger ved elva Bija, rundt 130 km sørøst for Barnaul. Innbyggertall: 229 412 (2004 est.), 218 562 (folketelling 2002), 233 238 (folketelling 1989).
Byen ble grunnlagt i 1709 som en festning etter ordre fra Peter den store, men etter mindre enn et år ble den brent av en nomadisk stamme og deretter gjenoppbygd i 1718. Bijsk mistet gradvis sin rolle som militærbase, men ble et viktig handelssenter, og fikk byrettigheter i 1782.
Byens industri vokste raskt, spesielt etter at fabrikker ble evakuert fra Sovjetunionens vestre deler under andre verdenskrig. Senere ble den et senter for våpenutvikling og produksjon, og er fremdeles et viktig industrielt senter.
Bijsk har en jernbanestasjon, en elvehavn ved Bija, og Bijsk lufthavn som ligger 12 km sørøst for byens sentrum. Hovedveien Novosibirsk-Bijsk-Tasjanta (Tsjujskijveien) passerer gjennom byen.


== Eksterne lenker ==
Offisielt nettsted 
(en) Biysk – kategori av bilder, video eller lyd på Commons 
Uoffisielt nettsted for Bijsk
Zmeinogorsk

Zmeinogorsk (russisk: Змеиного́рск) er en by i Altaj kraj i Russland. Den ligger rundt 270 km sørvest for Barnaul. Innbyggertall: 11 500 (2005 est.), 11 625 (folketelling 2002).
Zmeinogorsk ble grunnlagt i 1736. Bystatus ble innvilget i 1952.


== Referanser ==
Changning

Changning kan være:

Bydistriktet Changning i Shanghai i Folkerepublikken Kina.
Byfylket Changning i Hengyang i provinsen Hunan i Folkerepublikken Kina.
Fylket Changning i Yibin i provinsen Sichuan i Folkerepublikken Kina.
Fylket Changning i Baoshan i provinsen Yunnan i Folkerepublikken Kina.